Chrám svätého Premenenia Pána (Pazardžik)

**Chrám svätého Premenenia** (), známy aj ako **Chrám svätého Premenenia Pána** (), alebo (), prípadne aj **Chrám svätého Sotira** (), alebo **Grécky chrám** () je pravoslávny chrám z druhej polovice 19. storočia nachádzajúci sa v centrálnej časti mesta Pazardžik v okrese Pazardžik v Pazardžickej oblasti v južnom Bulharsku.

## Názov
Lokálny názov *Grécky chrám* je odvodený od histórie  chrámu a skutočnosti, že v minulosti sa v chráme používala ako liturgický jazyk gréčtina.

## Poloha
Chrám svätého Premenenia leží v centrálnej časti mesta Pazardžik na ulici „Stefan Zachariev“ ().

## Dejiny a súčasnosť
S výstavbou chrámu sa začalo v rokoch 1859 – 1860 a stavba bola dokončená v priebehu roku 1862, pričom v tom istom roku bol chrám aj vysvätený. Chrám bol postavený nepočetnou skupinou pazardžických Valachov a Grékov, ktorí v období sporov o používanie bulharčiny ako liturgického jazyka, chceli mať chrám, kde by sa naďalej používala ako liturgický jazyk gréčtina. Gréčtina sa aj spočiatku v chráme ako liturgický jazyk aj používala a až neskôr sa prešlo na bulharčinu. V roku 1925 bol na základe iniciatívy zástupcu hierarchu Stefana Kisiova v budove, ktorá sa nachádzala v chrámovom dvore zriadený útulok pre biednych a chudobných seniorov, ktorý fungoval pod správou neďalekej Katedrály svätej Bohorodičky. Božská liturgie sa v chráme konali pravidelne až do roku 1994, kedy bola činnosť chrámu prerušená. Budova ako aj chrámový dvor sa potom využívali až do roku 2009 ako skladové priestory. Následne prebehla oprava budovy, úprava chrámového dvora ako aj reštaurácia niektorých ikon a činnosť chrámu bola znovu obnovená. Prvá služba v obnovenom chráme prebehla 6. augusta 2009. V súčasnosti sa jedná o funkčný chrám.

## Charakteristika
Budova bola postavená ako trojloďová bazilika s jednou apsidou s kamennými základmi. Hlavný vchod sa nachádza na severnej strane a je tvorený nízkym portikom podopretým dvomi stĺpmi. Podobne riešené vchody sa nachádzajú aj na západnej a južnej strane budovy. Naos chrámu je rozdelený na tri lode dvomi stĺporadiami, z ktorých je každé tvorené štyrmi drevenými stĺpmi. Centrálna loď je vyššia než bočné lode. V každej z fasád chrámu sa nachádzajú okná. Ikonostas je vysoký, vyrobený z dreva, ale bez ozdobnej drevorezby. Je na ňom umiestnených niekoľko desiatok ikon. Časť stien chrámu je vyzdobená freskami. V chráme sa nachádza aj z dreva vyrezávaný biskupský stolec.

## Patrocínium
Chrám je zasvätený Premeneniu Pána.

Chrámový sviatok: 6. augusta na sviatok Premenenia Pána.

## Štatút a dôvod pamiatkovej ochrany
Kategória: kultúrna pamiatka miestneho významu

Ako dôvod pamiatkovej ochrany je uvedená architektonicko-umelecká hodnota stavby.

## Galéria

Pazardzhik-2020-09-SvPreobrazhenie01.jpg|Pohľad na areál chrámu z východu
Pazardzhik-2020-09-SvPreobrazhenie02.jpg|Pohľad na východnú fasádu budovy
Pazardzhik-2020-09-SvPreobrazhenie06.jpg|Pohľad na severnú fasádu budovy z východu
Pazardzhik-2020-09-SvPreobrazhenie08.jpg|Pohľad na južnú fasádu budovy z východu
Pazardzhik-2020-09-SvPreobrazhenie11.jpg|Detailný pohľad na časť západnej fasády chrámu
Pazardzhik-2020-09-SvPreobrazhenie07.jpg|Detailný pohľad na časť severnej fasády chrámu
Pazardzhik-2020-09-SvPreobrazhenie03.jpg|Detailný pohľad na vchod do chrámového areálu
Pazardzhik-2020-09-SvPreobrazhenie04.jpg|Detailný pohľad na hlavný (severný) vchod do chrámu
Pazardzhik-2020-09-SvPreobrazhenie09.jpg|Detailný pohľad na južný vchod do chrámu
Pazardzhik-2020-09-SvPreobrazhenie05.jpg|Detailný pohľad na apsidu vo východnej časti budovy


## Referencie

## Iné projekty

Kategória:Pravoslávne chrámy v Bulharsku
Kategória:Stavby v Pazardžiku
Kategória:Kostoly zasvätené Premeneniu Pána
Kategória:Kostoly z obdobia bulharského národného obrodenia
Kategória:Architektúra z 1862
Kategória:Kultúrne pamiatky v Bulharsku